ПРОТОКОЛ № 37
от заседанието на Комисия по правни и институционални въпроси 
към Пленума на Висшия съдебен съвет, проведено на 7 ноември 2016 г.

Днес, 7 ноември 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ - отсъства
					КАРОЛИНА НЕДЕЛЧЕВА
					МАГДАЛЕНА ЛАЗАРОВА
					НЕЗАБРАВКА СТОЕВА
					КАЛИН КАЛПАКЧИЕВ - отсъства

На заседанието присъстват експертните сътрудници на комисията Саша Харитонова – директор на дирекция „Правна“, Христина Тодорова – директор на дирекция „Международна дейност“, Мартин Величков – главен експерт – юрисконсулт в дирекция „Правна“ и Кремена Капралова – главен експерт „връзки с обществеността“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от Министерство на правосъдието относно проект на Правилник за прилагане на Закона за подпомагане и финансова компенсация на пострадали от престъпления.

Д Н Е В Е Н   Р Е Д: 

I. ПРАВНИ ВЪПРОСИ:

1. ОТНОСНО: Среща с представител на Камарата на Частните съдебни изпълнители.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Отчита положителното развитие на отношенията по рамковото споразумение между Висшия съдебен съвет и Камарата на частните съдебни изпълнители.
Поема ангажимент да изпрати писмо до административните ръководители на районните и окръжните съдилища с покана за споделяне на добри практики и отбелязване на следните слабости:
- обръща внимание на съдилищата във всеки конкретен случай да се прави проверка преди издаване на изпълнителния лист и предявяването му, дали има доброволно плащане на сумата;
- препоръчва на административните ръководители кореспонденцията с частните съдебни изпълнители по движението на изпълнителното дело, включително събираемост, постъпили суми и други, да става по електронна поща, посочена от съответния съд.
1.2. Решението по т. 1 да се изпрати на председателите на районните и окръжните съдилища.
 
2. ОТНОСНО: Проект на Наредба за единните държавни изисквания за придобиване на висше образование по специалността „Право“ и професионална квалификация „юрист“, за становище.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. Удължава срока за изразяване на становища по проекта на Наредбата от членовете на Висшия съдебен съвет до 14.11.2016 г.

3. ОТНОСНО: Проект на Вътрешни правила за възлагане на обществени поръчки.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. Предлага на Пленума на Висшия съдебен съвет да ПРИЕМЕ Правила за управление цикъла на обществени поръчки във Висшия съдебен съвет.
3.2. Внася предложението за разглеждане на заседание на Пленума на Висшия съдебен съвет, насрочено за 10.11.2016 г.

4. ОТНОСНО: Писмо от Началника на политическия кабинет на Министър – председателя относно писмо от председателя на Европейската комисия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Да се изпрати писмо до Началника на политическия кабинет на Министър – председателя с молба за предоставяне на  кореспонденцията на министър-председателя на Република България г-н Бойко Борисов от 19.10.2016 г. до Жан-Клод Юнкер – председател на Европейската комисия.

5. ОТНОСНО: Правила за организация на дейността на Съвета за координиране действията на органите на съдебната власт по участие в международни проекти и програми към ВСС.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. Отлага разглеждането на т.5 за следващо заседание.

6. ОТНОСНО: Писмо от Екатерина Николова – съдия в Районен съд гр. Благоевград относно даване на указания и тълкуване на Правилата за определяне и изплащане на средства да допълнително трудово възнаграждение.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Отлага разглеждането на т. 6 за следващо заседание.

7. ОТНОСНО: Решение на Комисия „Професионална квалификация и информационни технологии“ по протокол № 36 от 02.11.2016 г., т. 2 относно образци на декларации към Правилата за провеждане на избори на членове на ВСС от съдиите, прокурорите и следователите.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Предлага на Пленума на Висшия съдебен съвет да УТВЪРДИ Приложения към Правилата за провеждане на избори на членове на ВСС от съдиите, прокурорите и следователите.
7.2. Внася предложението за разглеждане на заседание на Пленума на Висшия съдебен съвет, насрочено за 10.11.2016 г.

ДОПЪЛНИТЕЛНА ТОЧКА:

14. ОТНОСНО: Писмо от Министерство на правосъдието относно проект на Правилник за прилагане на Закона за подпомагане и финансова компенсация на пострадали от престъпления.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

14.1. Внася проекта на Правилник за прилагане на Закона за подпомагане и финансова компенсация на пострадали от престъпления в заседание на Пленума на Висшия съдебен съвет, насрочено за 17.11.2016 г.

II. ПУБЛИЧНА КОМУНИКАЦИЯ:

8. ОТНОСНО: Проект на информационни материали за популяризиране на експерименталното електронно дистанционно гласуване сред магистратите и обществото.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Приема информационните материали за популяризиране на експерименталното електронно дистанционно гласуване сред магистратите и обществото.
8.2. Внася материалите за разглеждане в заседание на Пленума на Висшия съдебен съвет, насрочено за 10.11.2016 г. към т. 26 от дневния ред.

9. ОТНОСНО: Медиен анализ на публикациите свързани с ВСС и съдебната система в медиите, за периода 01 юли – 30 септември 2016 г., изготвен от фирма „А Дейта Про”.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. Комисията констатира, че медийният анализ на публикациите свързани с ВСС и съдебната система в медиите не е изготвен в изпълнение на сключения договор между Висшия съдебен съвет и фирма „А Дейта Про“.

III. МЕЖДУНАРОДНА ДЕЙНОСТ:

10. ОТНОСНО: Доклад от Даниела Костова, Румен Боев, Калин Калпакчиев и Румен Георгиев – членове на Висшия съдебен съвет, от участие в Общото събрание на Европейската мрежа на съдебните съвети, проведено в гр. Варшава, в периода 1-3 юни 2016 г.
	
КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. Предлага на пленума на Висшия съдебен съвет да ПРИЕМЕ ЗА СВЕДЕНИЕ доклада от Даниела Костова, Румен Боев, Калин Калпакчиев и Румен Георгиев – членове на Висшия съдебен съвет, от участие в Общото събрание на Европейската мрежа на съдебните съвети, проведено в гр. Варшава, в периода 1-3 юни 2016 г.
10.2. Предлага на пленума на Висшия съдебен съвет да ВЪЗЛОЖИ на дирекция „Информационни технологии и съдебна статистика“ да публикува доклада на интернет страницата на ВСС в раздел „Международна дейност/ Международно сътрудничество/ Международни организации/ Европейска мрежа на съдебните съвети/ Годишно общо събрание на Европейската мрежа на съдебните съвети - 2016 г.“
10.3. ВНАСЯ материалите за разглеждане в заседанието на Пленума на ВСС на 17.11.2016 г.

11. ОТНОСНО: Определяне и командироване на представители на Висшия съдебен съвет (ВСС) за участие в среща на проектния екип на Европейската мрежа на съдебните съвети (ЕМСС) по Проект 2 „Алтернативно решаване на спорове и обхват на правомощията на съдиите“, която ще се проведе в периода 12 - 13 декември 2016 г. в гр. Братислава, Словакия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. ОПРЕДЕЛЯ за участие в срещата на проектния екип на ЕМСС по Проект 2 „Алтернативно решаване на спорове и обхват на правомощията на съдиите“, която ще се проведе на 12 и 13 декември 2016 г. в гр. Братислава, Словакия, следните лица:
1. Милка Итова - член на Висшия съдебен съвет, определен за участие в проектен екип на ЕМСС за 2016-2017 г. по Проект 2 „Алтернативно решаване на спорове и обхват на правомощията на съдиите“;
2. Калин Калпакчиев – член на Висшия съдебен съвет, определен за участие в проектен екип на ЕМСС за 2016-2017 г. по Проект 2 „Алтернативно решаване на спорове и обхват на правомощията на съдиите“;
3.  Саша Николова – преводач от български на английски език и обратно.

11.2. Предлага на Пленума на Висшия съдебен съвет да КОМАНДИРОВА лицата по т. 11.1. за периода 11-14 декември 2016 г. в гр. Братислава, Словакия, за участие в срещата на проектния екип на ЕМСС по Проект 2 „Алтернативно решаване на спорове и обхват на правомощията на съдиите“. 
11.3. Пътните разходи, разходите за три нощувки, разходите за дневни пари за 4 дни, разходите за медицински застраховки за всички командировани лица, както и хонорара на преводача, са за сметка на Висшия съдебен съвет. 
	11.4. Изпраща преписката на комисия „Бюджет и финанси” за сведение и по компетентност.
	11.5. Внася предложението за разглеждане в заседанието на Пленума на Висшия съдебен съвет, насрочено за 17.11.2016 г.

Забележка: Съгласно Правилата за възстановяване на разходите за участие в дейностите на ЕМСС през 2016 г., за участие в срещи по проектите на ЕМСС се възстановяват пътни разходи в размер до 250 евро за един участник от институция член на ЕМСС.

12. ОТНОСНО: Определяне и командироване на представители на Висшия съдебен съвет (ВСС) за участие в среща на проектния екип на Европейската мрежа на съдебните съвети (ЕМСС) по Проект 1 „Независимост и отчетност & качество на правосъдието-продължение“, която ще се проведе в периода 8-9 декември 2016 г. в гр. Хага, Нидерландия.  

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. ОПРЕДЕЛЯ за участие в срещата на проектния екип на ЕМСС по Проект 1 „Независимост и отчетност & качество на правосъдието-продължение“, която ще се проведе в периода 8 - 9 декември 2016 г. в гр. Хага, Нидерландия, следните лица:
1. Незабравка Стоева - член на Висшия съдебен съвет;
2. Юлия Ковачева – член на Висшия съдебен съвет;
3. Наталия Андреева – преводач от български на английски език и обратно.

12.2. Предлага на Пленума на Висшия съдебен съвет да КОМАНДИРОВА лицата по т.12.1. за периода 7 - 10 декември 2016 г. в гр. Хага, Нидерландия,  за участие в срещата на проектния екип на ЕМСС по Проект 1 „Независимост и отчетност & качество на правосъдието-продължение“.
12.3. Пътните разходи, разходите за три нощувки, разходите за дневни пари за 4 дни, разходите за медицински застраховки за всички командировани лица, както и хонорара на преводача, са за сметка на Висшия съдебен съвет.
12.4. Изпраща преписката на комисия „Бюджет и финанси” за сведение и по компетентност. 
12.5. Внася предложението за разглеждане в заседание на Пленума на Висшия съдебен съвет, насрочено за 17.11.2016 г.

Забележка: Съгласно Правилата за възстановяване на разходите за участие в дейностите на ЕМСС през 2016 г., за участие в срещи по проектите на ЕМСС се възстановяват пътни разходи в размер до 250 евро за един участник от институция член на ЕМСС.

13. ОТНОСНО: Предоставяне на информация за напредъка по Механизма за сътрудничество и оценка (МСО) във връзка с предстояща експертна мисия на Европейската комисия (ЕК) по МСО в България в периода 30 ноември – 02 декември 2016 г., със срок пред Министерство на правосъдието 18 ноември 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. ОТПРАВЯ молба към постоянните комисии към Пленума на ВСС, и постоянните комисии към Съдийската и Прокурорската колегии на ВСС, да изготвят информация за напредъка на България по МСО за периода 10 септември – 15 ноември 2016 г., съгласно писмото от Министерство на правосъдието, в срок до 16.11.2016 г.
13.2. Информацията по т. 13.1. да се предостави на дирекция „Международна дейност“ на АВСС за обобщаване преди внасянето ѝ за одобрение от Комисията по правни и институционални въпроси и от Пленума на ВСС.

ПРЕДСЕДАТЕЛ
НА КОМИСИЯТА:		/П/     
                     ЮЛИАНА КОЛЕВА